<classify> Akizungumza wakati wa uzinduzi wa shindano hilo, ambalo limebeba kauli mbiu ya Mrembo na Mazingira Safi alisema yeye kama waziri mwenye dhamana atayaangalia mashindano hayo kwa umakini mkubwa.Watanzania mrudishe tena imani yenu kwa mashindano haya na kuhakikisha yanafanyika kwani madhumuni ni kuibua vipaji na kutengeneza ajira mbalimbali, alisema Nnape.Aidha, Nape aliwataka wasimamizi wa mashindano hayo yanayoandaliwa na Kampuni ya Lino International Agency chini ya Mkurugenzi wake, Hashim Lundenga kuhakikisha wanayasimamia mashindano hayo na kuzingatia madhumuni yake.Amewataka waandaaji wa mashindano hayo kusahau matatizo waliyopitia kutokana na mapungufu yaliyojitokeza katika mashindano hayo na serikali ipo tayari kuwaunga mkono katika kufanikisha mashindano hayo.Mkurugenzi wa Lino International Agency na Mwenyekiti wa Muda wa Kamati ya Miss Tanzania, Hashim Lundenga alisema wameamua kufanya mabadiliko makubwa katika kamati hiyo na kuteua wajumbe wapya 10 wa kuiongoza.Lundenga aliwataja wajumbe hao kuwa ni Lucas Ruta ambaye ni Makamu Mwenyekiti, Mohamed Bawaziri, Shah Ramadhan, Ham Hashim, Almish Hazal ambaye ni mwanasaikolojia, Charles Hamka ambaye ni Mhazini wa Kamati, Mary Emmanuel, Msemaji wa Kamati Fance Nkuhi, Ojambi Masaburi pamoja na Deo Kaptein.Uzinduzi huo ulisindikizwa na burudani kutoka kwa msanii wa muziki wa Kizazi kipya Linah Sanga na kundi la Wanne Star.  <topic>: michezo 